На основу Програма мера подршке за спровођење пољопривредне политике и политике руралног развоја за подручје територије општине Аранђеловац за 2022.годину од 14.11.2022.године бр 06-733/2022-01-2 , Општинско веће општине Аранђеловац расписује дана \_\_\_\_\_\_\_\_\_\_\_\_\_\_\_\_\_\_\_\_\_

# К О Н К У Р С

ЗА МЕРУ ПОДРШКЕ НАБАВЦИ ПОЉОПРИВРЕДНЕ

МЕХАНИЗАЦИЈЕ И ОПРЕМЕ

За реализацију мера подршке-набавка пољопривредне механизације и опреме ,који се финансирају, односно суфинансирају средствима из буџета Општине Аранђеловац за 2022. годину, обезбеђена су средства у складу са Одлуком о буџету општине Аранђеловац за 2022. годину (''Службени гласник општине Аранђеловац'', бр.7/2021,7/2022 и 9/2022) у оквиру раздела 5, програм 0101,програмска активност 0002-Мере подршке руралном развоју, Позиција 79, Функционална класификација. 451000-субвенције јавним нефинансијским предузећима и организацијама у износу од 7.200.000,00 динара која ће бити предмет расподеле путем овог конкурса.

Средства овог конкурса су планирана за модернизацјиу и унапређење техничке оппремљености пољопривредних газдинстава и то у виду мере подршке набавци нове пољопривредне механизације и опреме у износу до 40% цене без ПДВ-а а не више од 100.000,00 динара по шифри инвестиције ( сектори: млеко, месо поврће, воће, пчеларство и остала ратарска производња).

Средства предвиђена Конкурсом су намењена за пољопривредне произвођаче који испуњавају следеће услове:

* Носиоци су регистрованог и активног пољопривредног газдинства (активан статус у складу са Правилником о упису у регистар пољопривредних газдинстава и обнови регистрације,као и условима за пасиван статус пољопривредног газдинства ,,Службени гласник РС“ бр. 17/13……6/2019) на територији општине Аранђеловац
* Извршена је набавка механизације и опреме од 01.09.2021. године до подношења захтева.
* Предметна механизација се налази на списку опреме и механизације у Програму мера подршке за спровођење пољопривредне политике и политике руралног развоја за подручје територије општине Аранђеловац за 2022.годину.
* Нема дуговања по основу Пореза на имовину лица која не воде пословне књиге за непокретности на територији општине Аранђеловац

Пољопривредни произвођачи који конкуришу потребно је да доставе следећу документацију:

* Попуњен и потписан Захтев за доделу средстава мере подршке набавке пољопривредне механизације и опреме.

• Копију рачуна са потврдом о плаћању (фискални рачун или доказ о вирманском плаћању)

* Копију гарантног листа
* Потврда о активном статусу у РПГ.
* Извод из регистра пољопривредног газдинства образац бр.1
* Извод из регистра пољопривредних газдинстава образац бр.3 (опционо у зависности од сектора)
* Извод из регистра пољопривредних газдинстава образац бр.4 (опционо у зависности од сектора)
* Фотокопију личне карте
* Потврду надлежног одељења за пореске послове о измиреним обавезама по основу Пореза на имовину лица која не воде/воде пословне књиге

ЛИСТА ПРИХВАТЉИВИХ ИНВЕСТИЦИЈА

Шифра инвестиције Назив инвестиције

* 101.1.1 Набавка квалитетних приплодних грла млечних раса: говеда, оваца и коза
* 101.1.2 Изградња капацитета за прикупљање, обраду, паковање, складиштење и одлагање чврстог стајњака, полутечног и течног стајњака,
* укључујући инсталацију опреме
* 101.1.3 Опрема за мужу, хлађење и чување млека на фарми, укључујући све елементе, материјале и инсталације
* 101.1.4 Машине и опрема за руковање и транспорт чврстог, полутечног и течног стајњака (транспортери за стајњак; уређаји за мешање
* полутечног и течног стајњака; пумпе за пражњење резервоара; сепаратори за полутечни и течни стајњак; машине за пуњење течног
* стајњака; специјализоване приколице за транспорт чврстог стајњака, уклјучујући и пратећу опрему за полутечни и течни стајњак)
* 101.1.5 Машине и опрема за припрему сточне хране, за храњење и напајање животиња (млинови и блендери/мешалице за припрему сточне
* хране; опрема и дозатори за концентровану сточну храну; екстрактори; транспортери; микс приколице и дозатори за кабасту сточну
* храну; хранилице; појилице; балери; омотачи бала и комбајни за сточну храну; косилице; превртачи сена)
* 101.1.6 Сточне ваге, рампе за утовар и истовар и торови за усмеравање и обуздавање животиња
* 101.1.9 Машине за примарну обраду земљишта
* 101.1.10 Машине за допунску обраду земљишта
* 101.1.11 Машине за ђубрење земљишта
* 101.1.12 Машине за сетву
* 101.1.13 Машине за заштиту биља
* 101.1.14 Машине за убирање односно скидање усева
* 101.1.15 Машине за транспорт
* 101.2.1 Набавка квалитетних приплодних грла говеда, оваца, коза и свиња које се користе за производњу меса
* 101.2.5 Машине и опрема за складиштење и припрему сточне хране, за храњење и појење животиња (млинови и блендери/мешалице за
* припрему сточне хране; опрема и дозатори за концентровану сточну храну; екстрактори; транспортери; микс приколице и дозатори
* за кабасту сточну храну; хранилице; појилице; балери; омотачи бала и комбајни за сточну храну; превртачи сена, итд.)
* 101.2.6 Сточне ваге, рампе за утовар и истовар и торови за усмеравање и обуздавање животиња
* 101.2.10 Машине за примарну обраду земљишта
* 101.2.11 Машине за допунску обраду земљишта
* 101.2.12 Машине за ђубрење земљишта
* 101.2.13 Машине за сетву
* 101.2.14 Машине за заштиту биља
* 101.2.15 Машине за убирање односно скидање усева
* 101.4.2 Подизање и опремање пластеника за производњу поврћа, воћа, цвећа и расадничку производњу
* 101.4.3 Подизање, набавка и опремање система противградне заштите у воћњацима и вишегодишњим засадима
* 101.4.4 Подизање/набавка жичаних ограда око вишегодишњих засада
* 101.4.8 Набавка опреме и уређаја за сетву, садњу и мулчирање (са фолијом)
* 101.4.10 Набавка опреме и уређаја за заштиту биља и стерилизацију земљишта и супстрата при производњи у заштићеном простору
* 101.4.16 Набавка опреме за орезивање, дробљење, сечење и уклањање остатака након резидбе воћних врста
* 101.4.25 Машине за убирање односно скидање усева
* 101.5.10 Машине и опрема за наводњавање усева
* 101.6.1 Набавка нових пчелињих друштава
* 101.6.2 Набавка опреме за пчеларство

Пољопривредни произвођач корисник средстава мере подршке не може отуђити механизацију и опрему које је предмет ове мере минимум три године од добијања средстава , што прихвата потписивањем Изјаве која је саставни део обрасца захтева. Комисија ће након истека периода од најмање 24 а не више од 36 месеци извршити теренску проверу о постојању механизације и опреме, на узорку од 10% укупно одобрених захтева. Уколико власник не обезбеди доказ о постојању опреме и механизације општинска управа Аранђеловац ће на основу потписане Изјаве подносиоца захтева (корисника субвенције) поступити у складу са законом.

Захтев се преузима на писарници општинске управе Аранђеловац, Венац слободе бр.10 или у Одељењу за привреду и друштвене делатности, Венац слободе бр. 10,

Стара зграда општине, први спрат, лево крило, соба број 2.

Попуњен и потписан Захтев са потребном документацијом предаје се на писарници општине Аранђеловац у затвореној коверти на којој мора да пише, На предњој страни:

Општинска управа Аранђеловац, ул. Венац Слободе бр. 10

Комисији за доделу подстицаних средстава за развој пољопривреде у 2022. години

КОНКУРС ЗА НАБАВКУ МЕХАНИЗАЦИЈЕ

Одлуке о испуњености услова за мере подршке набавци пољопривредне механизације и опреме доноси Комисија за развој пољопривреде у 2022.години формирана од стране општинског Већа.

На основу Одлуке о испуњености услова за мере подршке набавци пољопривредне механизације и опреме Одељење за привреду и друштвене делатности општине Аранђеловац доноси Решење о додели подстицаја у року од 15 дана од дана доношења Одлуке о испуњености услова за мере подршке набавци пољопривредне механизације и опреме .

За одобрене захтеве средства ће се директно преносити на наменски рачун пољопривредног произвоћача ( регистрованог газдинства) по спроведеном поступку утврђивања испуњености услова за остваривање права, доношења Одлуке о испуњености услова за мере подршке набавци пољопривредне механизације и опреме и Решења о додели подстицаја донетог од стране Одељења за привреду и друштвене делатности општине Аранђеловац у складу са ликвидношћу буџета Општине Аранђеловац.

Неблаговремене, непотпуне и пријаве послате на други начин (нпр. факсом или е-mailom) или достављене на друге адресе, неће се разматрати.

Конкурс је отворен од 24.11.2022.године и траје до 08.12.2022. године.

Конкурс се објављује на званичној интернет страници општине Аранђеловац www.arandjelovac.rs, огласној табли и локалним медијима.

У случају да су средства ненаменски коришћена или је документација лажно приказана у захтеву корисник мера подршке губи право на мере подршке у наредних 5 година.

Општинско веће општине Аранђеловац

**ОПШТИНА АРАНЂЕЛОВАЦ**

ОПШТИНСКА УПРАВА

Програм мера подршке за развој пољопривреде у 2022.години.

Конкурс за мере подршке за инвестиције у физичку имовину пољопривредних газдинстава

**ЗАХТЕВ ЗА ДОДЕЛУ МЕРА ПОДРШКЕ ЗА ИНВЕСТИЦИЈЕ У ОПРЕМУ И МЕХАНИЗАЦИЈУ**

Прочитати пажљиво услове Конкурса. Образац попунити читко, штампаним словима.

|  |  |
| --- | --- |
| Име и презиме носиоца  Пољопривредног газдинства |  |
| ЈМБГ (матични број) |  |
| Адреса |  |
| Број телефона |  |
| Број пољопривредног газдинства БПГ |  |
| Број наменског рачуна |  |
| Назив банке |  |

|  |  |  |
| --- | --- | --- |
| Назив инвестиције | Цена у динарима без ПДВ-а | Износ подстицаја (РСД)  Максимално 100.000,00 динара |
|  |  |  |
|  |  |  |
|  |  |  |
|  |  |  |

**Уписати место и датум подношења захтева и потписати изјаву. Потписивањем изјаве прихватају се услови конкурса а само тада је захтев исправан.**

**Непотпуне и неблаговремене пријаве неће се разматрати.**

|  |
| --- |
| Изјављујем под кривичном и материјалном одговорношћу да за исту опрему и механизацију нисам нити ћу конкурисати за субвенцију у 2022. години на републичком нивоу. Изјављујем да немам неизмирених обавеза по било ком основу према општини Аранђеловац. Изјаву прилажем као доказ о тачности података, предате документације на конкурсу и као писмену потврду прихватања свих услова конкурса.  У Аранђеловцу, \_\_\_\_\_\_\_\_\_\_2022. године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Подносилац захтева |